Llan ukkuẓet n lebyur daxel n taddart n Ilaḥluten, sin deg-sen myeqraben zgan-d di sin ɣer tama n yixxamen, yiwen bab-is “Muḥ Aṛezqi”, di lweqt-nni yella lexṣaṣ n waman, nrezzu ɣer dinna iwakken ad-nawi aman, akken daɣen llant tlawin i yettawin icettiḍen n twaculin-nsent iwakken ad ten-ssirdent dinna, imi yella wanda ara fesrent ama qquren ara tenid-jemɛent, bab n lbir-agi d win i xeddmen lxiṛ i at taddart- is, tura yemmut fella-s yaɛfu Ṛebbi, ma yella d wis sin bab-is d “Muḥ Ameqqran” lbir-agi yezga-d ula d netta rrif n uxxam-is daxel n tddart n Ilaḥluten, lbir-agi ulac win i tt-ruhun ad-yawi deg-s aman, ma yella d lbir ni wis kraḍ bab-is “Dda Lḥusin Muḥ Saɛid”, yezga-d di ṭṭarf n yixxamen ddaw n useklu n ṛemman, amkan-nni d win icebḥen, rezzun ɣur-s wat taddart segmi ulac aman deg lbir-nni n “Muḥ Aṛezqi”, rezzun ɣer wa-gi ma yella d lbir wis ukkuẓ bab-is d “Belqasem